ສານສູງສຸດ ໄນຈີເຣຍ ເຫັນພ້ອມ ກັບໄຊຊະນະ ຂອງປະທານາທິບໍດີ Goodluck
ທ່ານ Goodluck ຊະນະ​ການ​ເລືອກ​ຕັ້ງ​ເມື່ອວັນ​ທີ່ 16 ​​ເດືອນ​ເມສາ ​ໂດຍໄດ້​ຮັບ ຄະແນນ​ສຽງ​ທັງ​ໝົດ 57 ​ເປີ​ເຊັນ.
ສານສູງສຸດໄນຈີເຣຍ ໄດ້ຕັດສິນເຫັນພ້ອມ ກັບການໄດ້ຮັບໄຊຊະນະໃນການເລືອກຕັ້ງ ຂອງປະທານາທິບໍດີ Jonathan Goodluck ເມື່ອເດືອນເມສາຜ່ານມານີ້ ໂດຍບໍ່ຮັບຮູ້ ການທ້າທາຍໃດໆຂອງພັກຝ່າຍຄ້ານ ທີ່ອ້າງວ່າການລົງຄະແນນສຽງ ແມ່ນເຕັມໄປດ້ວຍ ຄວາມບໍ່ເປັນລະບຽບລຽບລ້ອຍ ສານສູງສຸດໄດ້ປະກາດຄໍາຕັດສິນຂອງຕົນເມື່ອວັນພຸດວານນີ້ ເປັນເວລາເກືອບສອງເດືອນ ຫລັງຈາກສານຂັ້ນຕໍ່າຍົກເລີກຄໍາຮ້ອງຮຽນເພື່ອເລີກລົ້ມການເລືອກຕັ້ງທີ່ຍື່ນໂດຍພັກ ຝ່າຍຄ້ານຄອງແກຣັສເພື່ອການປ່ຽນແປງໄປ ສູ່ຄວາມກ້າວໜ້າທີ່ເອີ້ນຫຍໍ້ວ່າ CPC ນັ້ນ ທ່ານ Jonathan ຊະນະການເລືອກຕັ້ງເມື່ອວັນທີ່ 16 ເດືອນເມສາ ໂດຍໄດ້ຮັບຄະແນນ ສຽງທັງໝົດ 57 ເປີເຊັນ ຄູ່ແຂ່ງທີ່ມີຄະແນນໄກ້ຊິດທີ່ສຸດຂອງທ່ານໂຈນາທານນັ້ນ ຄືອະດີດຜູ້ປົກຄອງປະເທດ ຝ່າຍທະຫານ ທ່ານ Muhammadu Buharu ຜູ້ສະມັກເລືອກຕັ້ງສັງກັດພັກ CPC ໄດ້ຮັບຄະແນນສຽງປະມານ 31 ເປີເຊັນ